ডাগরচোখা মৌমাছি

Iem Tithseiha

সোফি সবচেয়ে বড় চোখের এক মৌমাছি। সে অনেক দূর থেকে সবকিছু পরিষ্কার দেখতে পায়। তার ডানা ছোট, কিন্তু সে সবচেয়ে দ্রুত ওড়ে। ফুল থেকে তাড়াতাড়ি মধু সংগ্রহ করতে সোফির জুড়ি নেয়। অন্যদিনের মতো সে আজও উড়ে বেড়াচ্ছে।

সোফি পানির কাছে এক ফুলের বাগানে আসে। সে সবচেয়ে বড় ফুলটির ওপর বসে। “অন্য মৌমাছিরা কেন এখনো আসছে না? অনেকক্ষণ ধরে অপেক্ষা করছি,” তার অভিযোগ। ফুলের গন্ধে সে চনমনে বোধ করে। “আহ! কী সৌরভ!” সে চোখ বন্ধ করে নাচানাচি করে।

তারপর মৌমাছির দল আসে। তার দল বেঁধে বাগানে মধু খোঁজাখুজি করে। এক বড় মাথাওয়ালা মৌমাছি সোফির কাছে এসে জিজ্ঞেস করে, “কেন তুমি আমাদের সঙ্গে ওড়ো না?” “তোমার সকলে খুব ধীর এবং তোমাদের উচিত আমার মতো দ্রুত উড়তে শেখা,” সোফি খুনসুটি করে বলে। বড় মাথাওয়ালা মৌমাছি মন খারাপ করে অন্যদের কাছে ফিরে যায়।

সোফি উড়ে ওপরে ওঠে এবং বলে, “দেখো! আমি অধিকাংশ মধু সংগ্রহ করবো!” তারপর সে নিচে নেমে আসে এবং এক ফুল থেকে আরেক ফুলে গিয়ে মধু সংগ্রহ করে। কখনো কখনো সোফি মধুর নমুনা সংগ্রহ করে।

সূর্য অস্ত যাচ্ছে এবং বাগানে গুনগুন শব্দ বাড়তে থাকে। সকল মৌমাছি মধু সংগ্রহে ব্যস্ত হয়ে পড়ে। সোফি বোতলের ছিপি এঁটে চেঁচিয়ে বলে, “ভাইবোনেরা, আমার বোতল ভরে গেছে!” অন্য মৌমাছিরা তার কথায় কান দেয় না। সোফি একটি গ্ল্যাডিওলাসের ওপর বসে এবং নিজে নিজে ভাবে, “আমার একটু বিরতি নেওয়া উচিত।”

সোফি শুয়ে পড়ে এবং সুন্দর আকাশের দিকে তাকায়। হঠাৎ তার নজরে আসে একটি বড় অদ্ভুত বেগুনি ফুল। সে উত্তেজিত হয়ে ভাবে, এই ফুলে নিশ্চয় অনেক সুস্বাদু মধু আছে। সে সঙ্গে সঙ্গে সেটির দিকে ওড়ে।

সে শাখাপ্রশাখার মধ্য দিয়ে ছোটে। কোনো শাখা ভেতরের দিকে আবার কোনো শাখা বাইরের দিকে বাঁকা। সে পোকায় ছিদ্র করা পাতার মধ্যে দিয়ে ছোটে। একটি পাতায় জমে থাকা এক বিন্দু পানি তার গায়ে লাগে। “ওহ, কী ঠাণ্ডা!”

হঠাৎ সোফির গতি কমে যায়। তার সামনে জালের মধ্যে সে এক ভয়ঙ্কর প্রাণি দেখতে পায়। “তুমি কি এর আগে মাকড়শা দেখোনি?” মা মাকড়শা অলসভাবে তাকে বলে। “মাকড়শা? আগে কখনো দেখিনি!” সোফি তড়িঘড়ি জবাব দেয়।

“তুমি কি আমার সঙ্গে খেলতে চাও? উত্তেজনাকর খেলা!” মা মাকড়শা বলে। মা মাকড়শা জালের ওপর দিয়ে দৌড়ায়। সোফিও এভাবে খেলতে চায়। সে মাকড়শার জালে উড়ে যায়।

সোফি একটি জালে বন্দি মশা দেখতে পায়। সে দ্রুত জালের ফাঁক দিয়ে উড়ে যায়...কিন্তু তার একটি পা জালে আটকে যায়।

মা মাকড়শা মুখ হা করে তার দাঁত দেখায় এবং সোফির দিকে এগিয়ে আসে। সোফি খুব ভয় পেয়ে যায়। সে জোরে তার ডানা নাড়ে। “আমি সবচেয়ে দ্রুতগামী মৌমাছি, কাজেই আমি এই ফাঁদ থেকে বেরিয়ে আসবোই।” মাকড়শা যখন তাকে প্রায় ধরে ফেলবে তখনি সে ঝটকা মেরে নিজেকে মুক্ত করে ফেলে।

সোফি খুব উত্তেজিত হয়ে অদ্ভুত ফুলের দিকে উড়ে যায়। সে চোখ বড় বড় করে ফুলটিকে দেখে। “এটি খুব সুন্দর!” সে বলে। তারপর সে তাড়াতাড়ি মধু পান করে। মধু সোনার মতো উজ্জ্বল। “উহ!!! কী বিশ্রি স্বাদ!” মধুর স্বাদ তিতা এবং তা খাওয়ার পর তার ঝিমঝিম লাগে।

আসলে এটি একটি বিষাক্ত ফুল যা পতঙ্গ খায়। ডাগরচোখা মৌমাছি উড়ে দূরে চলে যায়, কিন্তু তার শক্তি শেষ হতে থাকে। তার ডানা দুর্বল হয়ে যায় এবং আস্তে আস্তে চোখ বন্ধ হয়ে আসে। তারপর সে ঘুমে ঢলে পড়ে।

এখন সূর্য যাচ্ছে। মৌমাছির দল মধু সংগ্রহ শেষ করেছে। তারা ভাবছে যে সোফি সম্ভবত মৌচাকে ফিরে গেছে। মৌমাছিরা উড়তে থাকে।

একটি জোনাকি সোফিকে তার ডানা নাড়তে সাহায্য করে। “তাড়াতাড়ি করো! ওড়ার চেষ্টা করো!” আকাশ অন্ধকার ও শান্ত হয়ে আসছে। “জেগে ওঠো! জেগে ওঠো!” জোনাকি বলে। সোফি তার চোখ মেলে এবং একটি আলোর বিন্দু দেখতে পায়। এটি জোনাকি।

হঠাৎ পাপড়ি একত্রিত হয় এবং তারা দুজনেই ভেতরে আটকা পড়ে। ফুল থেকে আরো বেশি করে আঁঠালো পদার্থ বের হতে থাকে। “উহ! আমি দম নিতে পারছি না! আমরা কি এখানে মারা যাবো?” জোনাকি চিৎকার করে। “না! আমাদের এই জায়গা থেকে বের হতেই হবে,” বলে। সে চেষ্টা চালিয়ে যায় এবং ফুলের গায়ে হুল ফোঁটায়।

তারা বেরিয়ে আসতে সক্ষম হয়। কিন্তু তাদের গায়ে আর শক্তি অবশিষ্ট নেই, ফলে তারা মাটিতে লুটিয়ে পড়ে।

শতপদী, ব্যাঙ এবং সাপ বেরিয়ে এসে তাদের খেতে চায়। সোফি ও জোনাকি নড়তে পারে। ভয়ে তাদের কলজে শুকিয়ে যাচ্ছে।

ঠিক সেই সময় মৌমাছির দল এসে হাজির। একটি মৌমাছি সোফিকে বলে, “আমরা দেখতে পেয়েছি তুমি তোমার মধুর বোতল ফেলে রেখেছো, কাজেই আমরা তোমার খোঁজে বেরিয়েছি। চলো যাই।” মৌমাছিরা জন্তুগুলোকে হুল ফুটিয়ে সোফি ও জোনাকিকে নিয়ে চলে আসে।

ফেরার পথে মৌমাছিরা হারিয়ে যায় কারন চারদিক অন্ধকারে ঢাকা। জোনাকি আরো এক দল জোনাকিকে ডাকে সাহায্যের জন্য। জোনাকিরা মৌমাছিদের পথে আলো জ্বেলে দেয়। সোফি তার ডাগর চোখ দিয়ে পথ চলতে সাহায্য করে।

মৌমাছিরা এবং জোনাকিরা উড়ে বন থেকে বেরিয়ে আসে। মাঠে জোনাকির আলো জ্বলে। “তোমাদের ধন্যবাদ! আমি যা করেছি তার জন্য দুঃখিত,” সোফি নরম কণ্ঠে বলে। সোফি, জোনাকি এবং মৌমাছির দল একে অপরের দিকে তাকিয়ে হাসে। জোছনাভরা আকাশের নিচে তারা বন্ধু হয়ে যায়।

Brought to you by

Let's Read! is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story Big-Eyed Bee, author: Iem Tithseiha . illustrator: Sou Kimsan. Published by The Asia Foundation, https://www.letsreadasia.org © The Asia Foundation. Released under CC BY 4.0.

This work is a modified version of the original story. © The Asia Foundation, 2018. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/